section_heading: Stvaranje strukture i prijenos
paragraph_text: Uz pomoć asimetrične kriptografije pošiljatelj dobiva javni ključ od direktorija čvorova (directory node) i šalje šifriranu poruku na prvi čvor (entry node), kojom uspostavlja vezu i zajednički tajni kod. pošiljatelj, uz pomoć uspostavljene sigurne veze, preko prvog čvora šalje šifrirane podatke drugom čvoru, koje samo on može dešifrirati. Taj proces se nastavlja sve dok čvor koji prima podatke nije izlazni čvor. Podaci u tranzitu kroz čvorove podijeljeni su u jednake veličine paketa, tako da nije moguće naslutiti tko je pošiljatelj samo uz pomoć analize sadržaja. Uobičajeno se koriste tri čvora za ovakav tip komunikacije, teorijski nema ograničenja u broju čvorova, ali zbog performansi obično je u pitanju ograničen broj.